દિલ્હીના બુરાડી સ્થિત સંતનગર વિસ્તારમાં એક ઘરમાં ૧૧ લોકોનાં રહસ્યમય મોતના મામલે એક વધુ ઘટસ્ફોટ થયો છે. પોલીસ સૂત્રોના કહેવા અનુસાર મૃતક પરિવાર એક ‘સ્વયંભૂ બાબા'ને માનતો હતો. પોલીસને મૃતકોના મોબાઈલ ફોનથી બાબા અંગે સંકેત મળ્યો છે અને તેની શોધખોળ શરૂ કરી છે. આ દરમિયાન ૬ મૃતકોનું પોસ્ટમોર્ટમ થયું છે અને તેમાં મોતનું કારણ ગળે ફાંસો ખાવાથી થયાનું જણાવાયું છે. મૃતકોના ઘરેથી મળેલા બે રજિસ્ટરોમાં લખેલી વાતો તંત્ર-મંત્ર અને અંધવિશ્વાસ તરફ જ ઈશારો કરે છે.